b'\n_START_ARTICLE_\nSvetovni pokal v alpskem smu\xc4\x8danju\n_START_PARAGRAPH_\nSvetovni pokal v alpskem smu\xc4\x8danju je zaporedje ve\xc4\x8d tekem v alpskem smu\xc4\x8danju, ki jih nadzira FIS. Tekmovanja potekajo na smu\xc4\x8di\xc5\xa1\xc4\x8dih Evrope, ZDA in Kanade v \xc5\xa1tirih osnovnih disciplinah: slalom, veleslalom, Super veleslalom in smuk. Poleg tega prirejajo tudi posebne tekme za alpsko kombinacijo in \xc5\xa1e mo\xc5\xa1tvene kombinacije. Po vsaki tekmi prvih 30 smu\xc4\x8darjev prejme to\xc4\x8dke svetovnega pokala; ob koncu sezone smu\xc4\x8dar in smu\xc4\x8darka, ki osvojita najve\xc4\x8dje \xc5\xa1tevilo to\xc4\x8dk, postaneta zmagovalca svetovnega pokala in dobitnika velikega kristalnega globusa. Poleg skupnega zmagovalca se podeljuje \xc5\xa1e nagrada za zmagovalce po posameznih disciplinah, za kar najbolj\xc5\xa1i prejmejo Mali kristalni globus._NEWLINE_Svetovni pokal se prireja vsako zimo in velja za najvi\xc5\xa1je tekmovanje v alpskem smu\xc4\x8danju za zimskimi olimpijskimi igrami in svetovnem prvenstvu, ki se prireja na vsaki dve leti. Na ni\xc5\xbeji ravni obstajajo \xc5\xa1e FIS - tekme, celinska tekmovanja, kot na primer pokal Evrope in Nor - Am pokal, ter seveda posamezna dr\xc5\xbeavna tekmovanja in \xc5\xa1tevilna prvenstva za mlaj\xc5\xa1e.'